अनावश्यक झूठों से बचना दूसरों के साथ ईमानदार होना
एक लुभावना और साधारण छोटा झूठ यह है कि एक कहानी को और अधिक मनोरंजक बनाने के लिए उसमें अतिरिक्त विवरण भरना। अपने शिविर-स्थल में एक रैकून के घूमने की घटना को, एक भालू के घूमने की घटना बनाना लुभावना हो सकता है, लेकिन आप ऐसी मिसाल स्थापित कर के आगे के लिए और अधिक झूठों के लिए कारण और अवसर बना रहे हैं । सच को सच रहने दें और जितना संभव हो सके उतना ईमानदार रहने दें । हम सब ऐसी स्थिति में रह चुके हैं, जब हमसे किसी ने कुछ वैसा आशंका भरा सवाल पूछा हो, जैसे: "क्या मैं इसमें मोटा लगता हूं" या "क्या सांता क्लॉस असली है?" कभी कभी, हमें ऐसा लगता है कि किसी और को बेहतर महसूस करवाने के लिए या किसी झटके को या किसी असहज सच्चाई को घटने के लिए, हमारा झूठ बोलना ज़रूरी है, लेकिन ईमानदार होने और झूठ बोलने में से किसी एक का विकल्प करना हमेशा A और B  के बीच में से कोई एक विकल्प चुनने जैसा नही है |    सकारात्मकता पर ज़ोर दें । उस सब से ध्यान दूर हटाएं, जो आप ईमानदारी से, सोचते हैं कि नकारात्मक है । यह कहने के बजाय कि "नहीं, मुझे नहीं लगता कि तुम उस पतलून में अच्छी लग रही  हो" यह कहें कि " यह उस काले रंग की पोशाक के जैसी प्रशंसापूर्ण नहीं है—वह पोशाक सचमुच तुम पर अद्भुत लगती है । क्या तुमने उसे उन लंबे मोजों के साथ पहन कर देखा है जो तुमने पिछले साल मेरे चचेरे भाई की शादी में पहने थे?"  कुछ राय अपने आप तक ही सीमित रखें । यह सच हो सकता है कि आप उस काउबॉइ-थीम रेस्तरां और बार के बारे में उत्तेजित न हों जिधर आपके अच्छे दोस्त को उनकी उस शहर में आख़िरी रात पर जाना हो, लेकिन उस विचार को प्रकट करना आवश्यक रूप से "ईमानदार" नहीं है । मज़े को बरकरार रखने के लिए–आपको शाम की बेहतरी पर ध्यान देना चाहिए–आप दोनों की साथ में सिर्फ एक रात है! यह कहने की बजाय कि, "मुझे यह जगह पसंद नहीं है । कहीं और चलते हैं," यह कहें कि "हालांकि यह मेरी पसंदीदा जगह नहीं है, पर मैं वही करना चाहता हूं जो तुम करना चाहते हो । चलो इसे अद्भुत बनाएं ।" प्रश्न को मोड़िए । यदि आपका बच्चा यह जानना चाहता है कि क्या सांता क्लॉस असली है, तो कहें कि आपको इसका पता नहीं है, और फिर उन्हें बातों में बहलाएं । उनसे पूछें कि उन्हें क्या लगता है कि सच क्या है: "तुम्हें क्या लगता है? स्कूल में और बच्चे क्या कहते हैं?" आपको एक साफ़ झूठ और पूरे सच के बीच में तय करने की ज़रूरत नहीं है । असली दुनिया इससे अधिक जटिल है । यदि आप एक तनाव की स्थिति में हों, जिसमें आपके ईमानदार होने से सबकी मनोदशा और खुशी बाधित हो सकती है, तो चुप रहने में ज़रूरी रूप से कोई बेईमानी नहीं है । यदि आपके पास उससे बाहर रहने का विकल्प है, तो उससे बाहर ही रहे | कभी कभी एक अजीब स्थिति में चुप रहना साहसी होता है । उच्च रास्ता चुनें । एक असहमति में, और अधिक राय आवश्यक रूप से, मुद्दे को नहीं सुलझा सकते । आपको एक बहस को समाप्त करने के लिए एक सफेद झूठ बताने की जरूरत नहीं है, और न ही आपको सच्चाई के गोले छोड़ते रहने की कोई ज़रूरत है । लौ को फिर से सुलगाने की जगह, पूरी तरह से क्षुद्र असहमति से दूर रहें । हम सबने एक या कई बार , दूसरे लोगों को वा खुद को, और कई कारणों की वजह से, झूठ बोला है । लेकिन जब तक आप उन कारणों को और उन लोगों को खुद के लिए परिभाषित करने की कोशिश नहीं करते तब तक अधिक ईमानदार बनने के लिए एक व्यवस्थित योजना बनाना मुश्किल होगा ।   खुद को अच्छा दिखाने के लिए झूठ बोलना में शायद अतिशयोक्ति, अलंकरण, और साफ़ साफ़ मनगढंत कहानियां शामिल हो सकती हैं जो हम अपनी कमियों के बारे में बेहतर महसूस करने के लिए दूसरों को, या खुद को, बताते हैं ।  हम अपने उन साथियों को झूठ बोलते हैं जो हमें अपने आप से बेहतर लगते हैं, क्योंकि हम उनसे वैसा सम्मान चाहते हैं जैसा सम्मान हम उनका करते हैं । दुर्भाग्य से, बेईमान होना लंबे समय में अनुचित है । लोगों को आपके लिए सहानुभूति और एक गहरे स्तर पर आपको समझने की उनकी क्षमता के लिए उन्हें और अधिक श्रेय दें ।  झूठ जो शर्मिंदगी से बचाते हैं उनमें बुरे व्यवहार को छिपाने वाले झूठ, अपराधों वाले झूठ, या कोई ऐसी गतिविधि जिस पर हमें गर्व नहीं है, शामिल हो सकते हैं । यदि आपकी माँ को आपकी जैकेट में सिगरेट का एक पैकेट मिला, तो सजा से बचने के लिए आप झूठ बोल सकते हैं और कह सकते हैं कि वे आपके दोस्त के हैं । हम स्वयं सहित आधिकारिक लोगों को झूठ बोलते हैं , ताकि शर्मिंदगी और सजा से बच सकें। जब हमने कुछ ऐसा किया है जिसकी वजह से हम खुद को कसूरवार मान रहे हैं, तो झूठ कसूर को दूर करने के लिए, दंड से बचने के लिए, और उस आपत्तिजनक व्यवहार की ओर वापस जाने के लिए बोलते हैं जो हमें झूठ बोलने पर मजबूर करता है । यह एक कुचक्र है। शर्मिंदगी और झूठ बोलने की बेड़ी तोड़ने के लिए, यह महत्वपूर्ण है कि आप उन चीजों की आशा करें जो आपको भविष्य में दोषी महसूस करा सकती हैं, और फिर उन व्यवहारों से बचें । जब आप झूठ बोलते हैं, तो आप एक असहज सच्चाई को छिपा रहे हैं जो ज़्यादा आसानी से एक झूठ में छिपी है । आप या तो सच के साथ पर्याप्त महसूस कर सकते हैं, या फिर उस व्यवहार को परित्याग कर सकते हैं जो आपको शर्मिंदगी महसूस करा रहा है । यदि आप सिगरेट पीते हैं, तो आपको हर किसी को झूठ नहीं बोलना होगा अगर सभी जानते हैं कि वह सच है । इसे स्वीकार करें । यदि एक व्यवहार स्वीकार करने योग्य नहीं है, तो इसे छोड़ना ही शायद सबसे अच्छा है । आपके साथी का यह जानना अपमानजनक होगा कि आपके किसी सहकर्मी के साथ अनुचित संबंध थे, लेकिन यदि आपने ऐसा नहीं करते है तो झूठ बोलने की ज़रूरत ही नहीं होगी । कभी-कभी हम अपने आप को असलियत से बड़ा और बेहतर दिखाने के लिए झूठ बोलते हैं । क्योंकि हम लगातार अपना दूसरों से मुक़ाबला और अपनी दूसरों से तुलना कर रहे हैं, इसलिए कोई भी अपर्याप्तता एक त्वरित और रचनात्मक झूठ के साथ बहुत आसानी से दूर की जा सकती है । यदि आप दूसरों के साथ प्रतिस्पर्धी महसूस करना बंद कर दें और अपने आप को अधिकार योग्य मान दें, तो आपको खुद को दिलासा देने के लिए झूठ बोलने की जरूरत महसूस नहीं होगी, क्योंकि आप पहले से ही प्रसन्न होंगे !   यह सोंचना बन्द कर दें कि अन्य लोग आप से क्या सुनना चाहते हैं । अन्य लोगों को संदेह का लाभ दें, और मान लें कि वे आपके साथ "खेल" नहीं खेल रहे हैं, या न ही चालाक हो रहे हैं । यह जरा सी भी चिंता किए बिना कि वह आपको बुरा दर्शाएगी कि नहीं, अपने दिल से बोलिए और सच कहिए । लोग ईमानदारी का सम्मान करते हैं, चाहे वह असुविधाजनक ही क्यों न हो । अपनी अतिशयोक्ति से नहीं, बल्कि अपनी ईमानदारी से लोगों को प्रभावित करें । साथियों को विस्तृत कहानियों के साथ प्रभावित करने के प्रयासों से परिणाम के रूप में बेईमानी सामने आती है जो कि अन्य सभी लोगों के लिए फायदेमन्द नही होगा । यदि आप यूरोपीय यात्रा के बारे में उपाख्यानों के दौर में योगदान करने में असफ़ल रहें, तो झूठ में अपनी मालोर्का में विदेशी पढ़ाई के बारे में कपट दिखाने के बजाय, चुपचाप सुनें और विषय के बदलने का इंतजार करें । कभी कभी, झूठ के विस्तृत जाल बुनने से अच्छा है कि, झूठ, छल, और वे पुराने व्यवहार जिनके बारे में आप शर्मिंदा हैं आप उन्हें स्वीकार कर लें । सच बोलने से आपको मुक्ति का और बेहद स्वस्थ होने का एहसास हो सकता है । चाहे स्वीकारोक्ति के अंत में कुछ परिणाम ही क्यों न हों, वे ईमानदार परिणाम होंगे जिसके आप लायक हैं । यदि आप अपने बारे में अच्छा महसूस करते हैं तो आपको झूठ बोलने की ज़रूरत नहीं होगी! अपने आप उन लोगों के साथ घेरें जो आपकी देखभाल करें, और जो दयालु हों जो आपके असली चरित्र के लिए आपका सम्मान करें । वैसी चीज़े करें जो आपको खुशी दें और आपको अपने आप पर गर्व महसूस कराएं । हर रात बहुत ज़्यादा पीना आपको शायद कुछ एक दो घंटों के लिए अच्छा महसूस करा सकता है, आपको खुशी दे सकता है, लेकिन अगली सुबह जब आप काम पर नहीं जा सकेंगे तब आपके सिर में तेज़ दर्द आपको शर्मिंदा और दोषी महसूस करा सकता है । मानसिक और शारीरिक रूप से, अपना ख्याल रखें । ऐसी चीज़ें न करें जिनसे आपको शर्मिंदगी होती है । सावधान रहें जब कोई आपको कुछ विश्वास के साथ बताए जो आपको पता हो कि आपको वह किसी और को बताना चाहिए (उदाहरण के लिए, एक अपराध की जानकारी, एक झूठ, या किसी अन्य के खिलाफ एक हानिकारक बर्ताव) । इस तरह की जानकारी सुनने से वह आपको एक मुश्किल स्थिति में डाल देती है, खासकर जब सच्चाई अंत में उभरे और उस प्रभावित व्यक्ति को यह पता चले कि आपको शुरुआत से सच्चाई का पता था । यदि कोई वाक्य ऐसे शुरू करे कि "उसे और उसे इसके बारे में मत बताना, ठीक है?" तो अपने खुद के खंडन की पेशकश करने के लिए तैयार रहें: "यदि यह कुछ ऐसा है कि अगर मैं उनकी जगह पर होता हूं और मुझे उसके बारे में पता होना चाहिए, तो कृपया मुझे न बताएं।  मुझे अपने अलावा किसी और के रहस्य की जिम्मेदारी नहीं चाहिए ।" कभी कभी, हममें अपने आप को सुनाने की उत्तेजना प्रकट होती है । एक असभ्य रूममेट की निन्दा करना, अपने जीवनसाथी से भिड़ना, या एक शिक्षक के साथ झगड़ना, ये सब ऐसे क्षणों की तरह लग सकते हैं जिन्हें हमारी पूर्ण और मुक्त ईमानदारी की आवश्यकता होती है, लेकिन ऐसा करना एक तीव्र तरीका हो सकता है जिससे रिश्तों को नुक़सान पहुंच सकता है और जिससे आप ऐसी चीज़ें कह सकते हैं जो आप वास्तव में नहीं मानते। अधिक बातें बांटने से बचने के लिए, कोशिश करें कि आप उन बातों के बीच अंतर रखें जो आपको किसी अन्य व्यक्ति को कहनी हैं क्योंकि उन्हें वे सुनने की जरूरत है, और जो आप खुद को बेहतर महसूस करवाने के लिए कहना चाहते हैं ।   किसी और को इसका पता होना चाहिए, यदि उन्हें ऐसी किसी चीज़ का पता न हो जिससे उन्हें शारीरिक या भावनात्मक नुकसान पहुंचा सकता है, या वे कुछ ऐसा कर रहे हैं जिससे अन्य लोग उसी तरीके से प्रभावित हो रहे हैं । आपके रूममेट को शाय़द यह जानने की आवश्यकता हो सकती है कि उनकी अत्यधिक शराब पीने की आदत आपको अपने ही घर में असहज महसूस करवा रही है, लेकिन उन्हें यह जानने की आवश्यकता नहीं है कि आप उनके नए दोस्त को "तुच्छ" समझते हैं । आप शायद क्रोध में या काफ़ी जोश में कुछ ऐसा कहना चाहते हैं जिसे, बाद में सोच विचार करने के बाद, आप एक अधिक अनुकूल तरीके से प्रकट कर सकते हैं । एक मंद रिश्ते के बारे में बात करते वक्त बहस के बीच में, आप कुछ ऐसा कह सकते हैं, "तुम्हारा वजन बढ़ रहा है और अब मैं तम्हारी ओर आकर्षित नहीं हूं," और हालाँकि आपके जीवनसाथी का कुछ स्थितियों में यह सुनना सही हो सकता है, जबकि कुछ स्थितियों में नही। हालांकि, "मुझे लगता है कि हम स्वस्थ हो सकते हैं" उसी भावना को एक अधिक विनम्र तरीके से, ऐसी भाषा में प्रस्तुत करता है जो आपके जीवनसाथी को पता होनी चाहिए । हर किसी को एक ईमानदार वयक्ति पसंद होता है, लेकिन कभी कभी उस ईमानदार वयक्ति का उद्देश्य भी थोड़ा सा गलत हो सकता है । अपने शब्दों के प्रभाव पर विचार करें और संभवतः आक्रामक या असहज भाषा को अलग ढंग से व्यक्त करना सीखें । उचित राय का प्रस्ताव रखना सीखें ।  असहज सच्चाईयों का साझा करते समय "मैं" वाले बयानों का प्रयोग करें । जब आप दूसरों के साथ अपनी राय और सच्चाईयों को बांट रहे हैं, तो अपनी ईमानदारी को काबू में रखने की कोशिश करें । दूसरों की ओर इज़्ज़तदार रहने के लिए, अपनी भावनाओं, और अपनी राय के बारे में बात करने पर ध्यान दें । शुरुआत में "मेरे अनुभव में..." या "निजी तौर पर, मुझे लगता है कि..." वाक्यांश जोड़ने की कोशिश करें, या "... लेकिन यह सिर्फ मेरी अवलोकन/अनुभव है, और हर जगह ऐसे हालात नहीं हो सकते" के साथ खत्म करें । जब दूसरे बात कर रहे हों तो चुपचाप सुनना सीखें, भले ही आप उनके साथ असहमत हैं, या असहमति ज़ाहिर करने की जरूरत महसूस कर रहे हैं । जब आप बात करना शुरु करें, तो वे आपके लिए वैसी ही शालीनता प्रकट करेंगे, जो वार्तालाप को अधिक ईमानदार और अधिक सुविधाजनक बनाएगी ।
अपनी कहानियों में रंग न भरें: "सफेद झूठ" के साथ रचनात्मक हों: यदि आपको जरूरत हो तो चुप रहें: समझें कि आप झूठ क्यों बोलते हैं और आप किसको झूठ बोलते हैं: उन व्यवहारों की आशा करें जो आपको दोषी महसूस कराएंगे: दूसरों से खुद की तुलना करना बंद करें: परिणामों को स्वीकार करें और उनका सामना करने का फैसला करें: ऐसी चीज़ें करें जिनसे आपको गर्व महसूस हो: ऐसी परिस्थितियों से बचें जिनमें आपको दूसरों से झूठ बोलने हो सकता है: इसमें फर्क रखें कि वह व्यक्ति जिसके साथ आप बातचीत कर रहे हैं उसे क्या जानने की ज़रूरत है और आप क्या कहना चाहते हैं: हमेशा चातुर्य पर अभ्यास करें:
https://www.wikihow.com/Be-Honest https://www.wikihow.com/Be-Honest
Avoiding Unnecessary Lies Being Honest With Others